jkorsvik/nowiki_second_scrape_merged huggingface dataset:
Barne-, skole- og familiedepartementet (Storbritannia)

Barne-, skole- og familiedepartementet (Department for Children, Schools and Families) var et britisk departement som ble opprettet 28. juni 2007. Sjef for departementet var statsråd Ed Balls. Departementet hadde ansvar for saker relatert til utdannelse, barn og ungdom – med andre ord alt som berører mennesker opp til 19 års alder. Dette omfattet barnevern, familier, skoler og ungdom.
Departementet ble lagt ned i 2010 og oppgavene overført til det nye Departementet for utdannelse.


== Eksterne lenker ==
Offisielt nettsted
Department for Innovation, Universities and Skills

Departementet for innovasjon, universiteter og ferdigheter (Department for Innovation, Universities and Skills) var et britisk departement som ble opprettet 28. juni 2007. Sjef for departementet var statsråd John Denham. I juni 2009 ble DIUS fusjonert med Department for Business, Innovation and Skills.


== Eksterne lenker ==
Offisielt nettsted
Wimbledon-turneringen 1997

Wimbledon-turneringen 1997 ble avviklet mellom 23. juni og 7. juli i London og er en Grand Slam-turnering i tennis på gress. Amerikanske Pete Sampras vant singletittelen i Wimbledon for herrer. Singleturneringen for damer ble vunnet av Martina Hingis fra Sveits. Double-turneringen for herrer ble vunnet av det australske paret Mark Woodforde / Todd Woodbridge som dermed forsvarte sin tittel fra året før. Detsamme gjorde Helena Suková som vant mixed double, sammen med landsmannen Cyril Suk. Double for damer ble vunnet av Gigi Fernandez fra USA og Natasha Zvereva fra Hviterussland. 


== Menn ==


=== Kvartfinaler ===


=== Semifinaler ===


=== Finale ===


== Kvinner ==


=== Kvartfinaler ===


=== Semifinaler ===


=== Finale ===


== Eksterne lenker ==
ITF Menn, Kvinner
New Hampshires flagg

New Hampshires flagg er blått og har delstatens segl i midten. Flagget ble innført 1. januar 1932, men går tilbake til eldre militære faner og et delstatsflagg vedtatt i 1909.
Seglet har orlogsskipet USS Raleigh som motiv. Dette ble bygget i Portsmouth i 1776 og var et av de aller første skipene i USAs flåte.
Som flere andre delstatsflagget er også New Hampshires laget etter modell av militære faner. Tradisjonelt har blått vært en dominerende farge for duken i slike faner. Også delstatene Pennsylvania, Connecticut, Sør-Carolina, Virginia, New York, Vermont, Kentucky, Indiana, Maine, Michigan, Wisconsin, Minnesota, Oregon, Kansas, Nevada, Nebraska, Nord-Dakota, Montana, Idaho, Utah og Alaska har delstatsflagg med blå flaggduk. Louisiana, Oklahoma og Sør-Dakota benytter en noe lysere blåfarge i sine delstatsflagg, mens Delawares delstatsflagg har en lysere, gråblå fargetone. 


== Litteratur ==
Whitney Smith: The Flag Book of the United States — The Story of the Stars and Stripes and the Flags of the Fifty States, 1970
Fylkesvei 1738

Fylkesvei 1738 går mellom Doglo og Jessnes i Ringsaker kommune.
Frem til 2019 hadde veien betegnelsen fylkesvei 69 (Hedmark).


== Kommuner og knutepunkter ==

 Ringsaker
Frøbergvegen 

Deglumsvegen 

Jessnesvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1738
(no) Statens vegvesen – trafikkmeldinger
Cédric Pioline

Cédric Pioline (født 15. juni 1969 i Neuilly-sur-Seine) er en tidligere profesjonell fransk tennisspiller. Hans mor spilte volleyball på det romanske landslaget.
Pioline ble profesjonell i 1989 og han vant i løpet av sin tenniskarriere, som varte til 2002 fem singletitler. Han vant aldri noen Grand Slam-turnering men han var i to finaler. US Open i 1993 der han tapte til Pete Sampras med 4-6, 4-6, 3-6 og Wimbledon-finalen i 1997 da også mot Sampras som vant med 6-4, 6-2, 6-4. I 1996 var han med på det franske Davis Cup-laget som vant cupen.


== Referanser ==


== Eksterne lenker ==
(de) Cédric Pioline – Munzinger Sportsarchiv 
(en) Cédric Pioline – ATP-touren 
(en) Cédric Pioline – ITF Tennis 
(en) Cédric Pioline – Davis-cupen
New Jerseys flagg

New Jerseys flagg består av en lys gul-brun flaggduk og har delstatens segl i midten. Flagget ble innført 26. mars 1896.
Seglet har tre ploger som det sentrale motiv, en referanse til at delstaten New Jersey historisk hadde jordbruk som en viktig næringsvei. Skjoldholderne er to romerske gudinner, henholdsvis frihetsgudinnen og Ceres. Den sistnevnte var kornets gudinne og står som et symbol for rikdom. Hun holder et overflodshorn. Frihetsgudinnen holder en stav med en rød frihetslue. 
Fargen på flaggduken i New Jerseys flagg er uvanlig. Den er valgt fordi den ble benyttet i faner og uniformer for delstatens militære enheter tilbake til 1780. Fargen forekommer også i Delawares flagg. Forøvrig har mange av USAs delstatsflagg blå bakgrunn, dette fordi blått har vært en vanligere farge for militære faner.


== Litteratur ==
Whitney Smith: The Flag Book of the United States — The Story of the Stars and Stripes and the Flags of the Fifty States, 1970


== Eksterne lenker ==
The New Jersey State Flag fra New Jerseys offisielle nettsted
Folkebladet (1831–1833)

Folkebladet var et politisk og økonomisk norsk tidsskrift. Tidsskrifet utkom første gang i februar 1831 og gikk frem til slutten av 1833.
Den fremste redaktør og bidragsyter var Henrik Wergeland. Han fikk trykket en rekke dikt og politiske artikler i bladet. Innholdet dreide seg i hovedsak om innenrikspolitkk og norske forhold. Under tittelen finnes det i hvert nummer en skiftende rekke av mottoer, politiske valgspråk og trossetninger, som i hovedsak er skrevet av Wergeland. Bladets innflytelse og utbredelse i samtiden var relativt beskjeden i forhold til dets senere historiske interesse.
Andre kjente bidragsytere var politikeren Pierre Poumeau Flor og publisisten G.F. Krogh. 


== Kilder ==
Salmonsens konversationsleksikon. Anden Udgave fra runeberg.org
Bashkir Curly

Bashkir Curly kommer fra de russiske steppene og er en ekstremt hardfør ponni.


== Opprinnelse ==
Denne rasen kan takke det ekstreme klimaet i Uralfjellene i den basjkirske provinsen i Russland, der den stammer fra, for utholdenhet og hardførhet. Bashkir Curly-ponnien brukes både til ridning og til kløv i sitt hjemland, og er svært egnet, da den greier seg fint over store avstander, selv når det er bitende kaldt. Rasen er viden kjent for sin uvanlig krøllete vinterpels, man og hale. Den krøllete pelse faller av om sommeren, og noen hester feller også manen, som så gror ut igjen når høsten kommer. Føllene fødes ofte med krøllete pels – til og med øyevippene er krøllete.


== Rasebeskrivelse ==
Øynene står langt fra hverandre. Kort, tykk og kjøttfull hals. Rygg og manke er flat og kort. Kroppen er bred med dyp buk. Bred, rund bakpart. Rette, ganske korte bein med sterke runde piper. Flate knær og sterke haser. Svært sterke og harde hover, vanligvis mørke på farge.
Vanligste farge er dyprød, brun og lysbrun. Vinterpelsen er krøllete, men varierer fra skikkelig tykt virvar av krøller til pels med bølgende fall. Den tykke manen og halen får ofte korketrekkerkrøller. Baskhir Curly er intelligent, rolig og lett å jobbe med
Rachael Heyhoe Flint

Rachael Heyhoe Flint (født 11. juni 1939 i Wolverhampton, død 18. januar 2017) var en britisk idrettskvinne og sportsjournalist. Hun spilte cricket for England og var visepresident i fotballklubben Wolverhampton Wanderers FC.


== Biografi ==
Heyhoe Flint var medlem av det engelske landslaget i cricket fra 1960 til 1982. Fra 1966 til 1978 var hun landslagskaptein. Hun var aktiv innen flere idretter og representerte også England i landhockey, golf og squash.
Heyhoe Flint arbeidet som journalist og kommentator på tv. I 1967 begynte hun å arbeide i Daily Telegraph. Hun ble den første kvinnelige programleder i World of Sport på ITV.Da Jack Hayward i 1990 kjøpte fotballklubben Wolverhampton Wanderers fikk hun jobb der og fra 1997 var hun med i styret i klubben. Sommeren 2005 ble hun utnevnt til visepresident i Wolves for sin lange innsats for klubben. 
Heyhoe Flint ble utnevnt til medlem av Order of the British Empire i 1972 og forfremmet til offiser i 2008. Hun var en av de ti første kvinnene som ble tildelt livstidsmedlemskap i MCC i 1999. I 2011 ble hun adlet som baronesse med tittelen Baroness Heyhoe Flint, of Wolverhampton in the County of West Midlands.


== Referanser ==


== Eksterne lenker ==
(en) Rachael Heyhoe-Flint – ESPNcricinfo.com
Fylkesvei 1688

Fylkesvei 1688 går mellom Jønsrud og Fangberget i Ringsaker kommune.
Frem til 2019 hadde veien betegnelsen fylkesvei 25 (Hedmark).


== Kommuner og knutepunkter ==

 RingsakerKommerstadvegen  

Fangbergsvegen  


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1688
(no) Statens vegvesen – trafikkmeldinger
Santiago de los Caballeros

Santiago de los Caballeros er den nest største byen i Den dominikanske republikk. Byen ble grunnlagt i 1495 i den første bølge av europeisk kolonisering av den nye verden. Den er hovedstad i Santiagoprovinsen og har flere ganger tjent som hovedstad for nasjonen, men ikke lang tid om gangen, selv om mange har ment at den burde vært hovedstad på grunn av fruktbar jord og sentral plassering.


== Eksterne lenker ==
Offisielt nettsted 
(en) Santiago de los Caballeros – kategori av bilder, video eller lyd på Commons
José Justo Corro

José Justo Corro (født ca. 19. juli 1794, død 18. desember 1864) var en meksikansk advokat, konservativ-liberal (Conservador) politiker og president i Mexico fra den 2. mars 1836 til den 19. april 1837.
Velmende forsøkte han å holde landet og politikk stabil, men mange kriser medførte at han stort feilet. Historiens dom har ikke vært mild for Corro. Han ble beskrevet som særdeles religiøs, engstelig, vinglete, med liten energi og blottet for militær erfaring. Hans regjering var så opptatt av religiøs virksomhet, blant annet ved å geistligheten større makt enn hva den allerede hadde, at Corro ble kalt for «helgenen».


== Referanser ==
Fylkesvei 1782

Fylkesvei 1782 går mellom Bolstad og Flisaker i Ringsaker kommune.
Før 1. januar 2010 hadde veien betegnelsen fylkesvei 24.
Frem til 2019 hadde veien betegnelsen fylkesvei 93 (Hedmark).


== Kommuner og knutepunkter ==

 RingsakerLøkendalsvegen 

Flesakervegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1782
(no) Statens vegvesen – trafikkmeldinger
Fylkesvei 51 (Hedmark)

Fylkesvei 51 i Hedmark går mellom Brumundsaga og Kolloen i Ringsaker kommune. Veiens lengde er 15,5 km.
2019 ble veien erstattet av fylkesvei 1716 og fylkesvei 1718.


== Kommuner og knutepunkter ==

 RingsakerØstbrumundvegen 

 Brumund sag bru (Brumunda, 14 m)Mausetvegen 


== Referanser ==


== Eksterne lenker ==
Vegvesenets vegkart
Fylkesvei 1710

Fylkesvei 1710 går mellom Brumundsaga og Sveum i Ringsaker kommune. Veiens lengde er 12,6 km.
Frem til 2019 hadde veien betegnelsen fylkesvei 47 (Hedmark).


== Kommuner og knutepunkter ==

 RingsakerBrumundvegen 

Narudvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv1710
(no) Statens vegvesen – trafikkmeldinger
Fylkesvei 52 (Hedmark)

Fylkesvei 52 i Hedmark gikk mellom Kvilheim og Svestad i Ringsaker kommune. Veiens lengde var 9,4 km.
2019 ble strekningen del av fylkesvei 1718.


== Kommuner og knutepunkter ==

 RingsakerNordåsvegen 

Endepunkt Kvilheim sag


== Referanser ==


== Eksterne lenker ==
Vegvesenets vegkart
Ali Bujsaim

Ali Mohamed Bujsaim (arabisk: علي بوجسيم; født 9. september 1959) er en tidligere fotballdommer fra De forente arabiske emirater.
Bujsaim dømte i tre VM-sluttspill; 1994, 1998 og 2002. I 1994 dømte han bronsefinalen mellom Sverige og Bulgaria, i 1998 dømte han semifinalen mello Brasil og Nederland, og i 2002 dømte han åpningskampen mellom Frankrike og Senegal.
Han har også dømt i to Confederations-cuper (1995, 2001), tre Asiamesterskap (1992, 1996, 2000), ett Afrikamesterskp (2004) og en Gold Cup (1998).


== Kamper i VM ==
VM 2002

Gruppespill: Frankrike – Senegal 0–1
Gruppespill: Sverige –  Argentina 1–1VM 1998

Gruppespill: Skottland – Marokko 0–3
Åttendedelsfinale: Frankrike – Paraguay 1–0 e.e.o.
Semifinale: Brasil – Nederland 1–1, 4–2 på straffesparkkonkurranseVM 1994

Gruppespill: Bulgaria – Hellas 4–0
Bronsefinale: Sverige – Bulgaria 4–0


== Kilder ==
(de) weltfussball.de
Verma

Verma er et bygdesentrum i Romsdalen i Møre og Romsdal fylke. Hovednæring er gårdsbruk og trevare. 
Verma ligger lengst sør i Romsdalen der dalen begynner stigningen opp til Bjorli i Innlandet. Dalen er smal og har bratte lier opp til fjellet. Navnet Verma har betydningen «varm».
Klimaet om sommeren er tørt og varmt, derfor preges dalen av en mer øst-norsk naturtype. Her finnes artsrike blomsterenger og tørre skoger. Opp mot fjellet ligger nedlagte seterbruk. 
Vermedalen er en sidedal og går mot nordvest og er en typisk U-dal. Elven Verma har en lengde på 12 km og renner ut i Rauma. Vassdraget utnyttes til kraftproduksjon og kraftstasjonen Verma kraftverk ligger på Verma. I en annen sidedal i fjellene øst for Verma ligger Sandgrovbotn. Dette fjellområdet omfattes av Reinheimen nasjonalpark og er et biotopvernområde for villrein.Jernbanebruen Kylling bru krysser dalbunnen før Raumabanen fortsetter inn i vendetunnelene Kylling tunnel og Stavem tunnel. 
Øverdalen kirke er kirke for bygdene lengst sør i Romsdalen.
Verma har omkring 60 innbyggere. 


== Se også ==
Verma (elv)
Vermafossen
Verma kraftverk
Todd Woodbridge

Todd Woodbridge (født 2. april 1971 i Sydney, Australia) er en tidligere profesjonell tennisspiller.
Woodbridge, som ble profesjonell i 1988, er en av verdens fremste doublespillere. Han vant i løpet av sin tenniskarriere, som varte til 2005, 83 doubleturneringer, hvorav 16 Grand Slam. Han vant også to Grand Slam-titler i mixeddouble. 7. juni 1992 var første gangen han toppet rankinglisten over verdens beste doublespillere. Som singlespiller vant han to turneringer og var som best ranket som nummer nitten (1997).  
Han vant doubleturneringen i Wimbledon hele ni ganger, de tre siste (2002–2004) sammen med svenske Jonas Björkman og de øvrige seks sammen med landsmannen Mark Woodforde.
29. juli 1996 ble han olympisk mester i double sammen med Mark Woodforde, da de vant OL-finalen i Atlanta. De beseiret det britiske paret Neil Broad / Tim Henman med 6-4, 6-4 og 6-2. Fire år senere, i Sommer-OL 2000 i Sydney, vant han en olympisk sølvmedalje.
Todd Woodbridge deltok også på det australske Davis Cup-laget 1991-2005. Han spilte totalt 41 Davis Cup-kamper, hvorav han vant 30. Han var med å vinne cupen to ganger, i 1999 da Australia beseiret Frankrike og i 2003 da de vant finalen over Spania.


== OL-medaljer ==
1996  Atlanta -  Gull i tennis, double menn  Australia
2000  Sydney -  Sølv i tennis, double menn  Australia


== Grand Slam-titler ==
 Australian Open:
Double herrer – 1992 (sammen med Mark Woodforde)
Double herrer – 1997 (sammen med Mark Woodforde)
Double herrer – 2001 (sammen med Jonas Björkman)
 French Open:
Double herrer – 2000 (sammen med Mark Woodforde)
 Wimbledon:
Double herrer – 1993 (sammen med Mark Woodforde)
Double herrer – 1994 (sammen med Mark Woodforde)
Mixed double – 1994 (sammen med Helena Sukova)
Double herrer – 1995 (sammen med Mark Woodforde)
Double herrer – 1996 (sammen med Mark Woodforde)
Double herrer – 1997 (sammen med Mark Woodforde)
Double herrer – 2000 (sammen med Mark Woodforde)
Double herrer – 2002 (sammen med Jonas Björkman)
Double herrer – 2003 (sammen med Jonas Björkman)
Double herrer – 2004 (sammen med Jonas Björkman)
 US Open:
Mixed double – 1990 (sammen med Elizabeth Smylie)
Mixed double – 1993 (sammen med Helena Sukova)
Double herrer – 1995 (sammen med Mark Woodforde)
Double herrer – 1996 (sammen med Mark Woodforde)
Mixed double – 2001 (sammen med Rennae Stubbs)
Double herrer – 2003 (sammen med Jonas Björkman)


== Referanser ==


== Eksterne lenker ==
(de) Todd Woodbridge – Munzinger Sportsarchiv 
(en) Todd Woodbridge – Olympedia 
(en) Todd Woodbridge – Sports-Reference (OL-resultater – arkivert) 
(en) Todd Woodbridge – Australian Olympic Committee 
(en) Todd Woodbridge – Sport Australia Hall of Fame 
(en) Todd Woodbridge – ATP-touren 
(en) Todd Woodbridge – ITF Tennis 
(en) Todd Woodbridge – Davis-cupen 
(en) Todd Woodbridge – International Tennis Hall of Fame 
(en) Todd Woodbridge – Tennis Australia
Mark Woodforde

Mark Woodforde (født 23. september 1965 i Adelaide i Australia) er en tidligere profesjonell tennisspiller.
Woodforde ble profesjonell i 1984 og han vant tolv Grand Slam-turneringer i double, seks i Wimbledon, tre US Open to Australian Open og en French Open. Elleve titler vant han sammen med landsmannen Todd Woodbridge og US Open i 1989 sammen med John McEnroe. Han var ranket som verdens beste  doublespiller første gang i november 1992, han vant totalt 67 doubleturneringer hvorav 61 sammen med Woodbridge. De ble kåret til årets beste doublepar fire ganger. 
29. juli 1996 ble han olympisk mester i double, sammen med Todd Woodbridge vant han OL-finalen i Atlanta, de beseiret det britiske paret Neil Broad / Tim Henman med 6-4, 6-4, 6-2. Fire år senere, i Sommer-OL 2000 i Sydney vant han en olympisk sølvmedalje i double sammen med Woodbridge.


== OL-medaljer ==
1996  Atlanta -  Gull i tennis, double menn  Australia
2000  Sydney -  Sølv i tennis, double menn  Australia


== Grand Slam-titler ==
 Australian Open:
Double herrer – 1992 (sammen med Todd Woodbridge)
Mixeddouble – 1992 (sammen med Nicole Provis)
Mixeddouble – 1996 (sammen med Nicole Provis)
Double herrer – 1997 (sammen med Todd Woodbridge)
 French Open:
Mixeddouble – 1992 (sammen med Arantxa Sánchez Vicario)
Double herrer – 2000 (sammen med Todd Woodbridge)
 Wimbledon:
Double herrer – 1993 (sammen med Todd Woodbridge)
Mixeddouble – 1993 (sammen med Martina Navrátilová)
Double herrer – 1994 (sammen med Todd Woodbridge)
Double herrer – 1995 (sammen med Todd Woodbridge)
Double herrer – 1996 (sammen med Todd Woodbridge)
Double herrer – 1997 (sammen med Todd Woodbridge)
Double herrer – 2000 (sammen med Todd Woodbridge)
 US Open:
Double herrer – 1989 (sammen med John McEnroe)
Mixeddouble – 1992 (sammen med Nicole Provis)
Double herrer – 1995 (sammen med Todd Woodbridge)
Double herrer – 1996 (sammen med Todd Woodbridge)


== Referanser ==


== Eksterne lenker ==
(de) Mark Woodforde – Munzinger Sportsarchiv 
(en) Mark Woodforde – Olympedia 
(en) Mark Woodforde – Sports-Reference (OL-resultater – arkivert) 
(en) Mark Woodforde – Australian Olympic Committee 
(en) Mark Woodforde – Sport Australia Hall of Fame 
(en) Mark Woodforde – ATP-touren 
(en) Mark Woodforde – ITF Tennis 
(en) Mark Woodforde – Davis-cupen 
(en) Mark Woodforde – International Tennis Hall of Fame 
(en) Mark Woodforde – Tennis Australia
Togkapellet

Togkapellet ligger sentralt ved jernbanestasjonen på Åndalsnes i Rauma kommune. Det er en eldre jernbanevogn av type NSB B3 som innvendig er spesialdesignet som kirkelig kapell og møteplass.
Togkapellet på Åndalsnes er det første i Norge og visstnok det eneste i verden. Jernbanevognen er todelt med et uformelt møterom og et kirkelig kapell. Det er åpent hele året.  Kapellrommet har 25 sitteplasser, totalt er det 55 sitteplasser. Togkapellet kan ha enkle seremonier, som blant annet bryllup.
Togkapellet ble vigslet 10. juni 2003, ved biskop Odd Bondevik med kong Harald og dronning Sonja som æresgjester. Togkapellet eies av en tverrkirkelig stiftelse, bestående av Den norske kirke, Frelsesarmeen og Pinsemenigheten Kilden.
I 2007 hadde 20 000 mennesker fra 46 nasjoner skrevet i gjesteboken. Besøkstallet har holdt seg stabilt og for 2011 lå det på rundt 25 000.


== Prosjektet ==
Idéen kom under et møte i Møre bispedømme i Molde i 2000. Sigurd Bredal fikk idéen da det var snakk om brygge- og gatekapell på steder nær der folk ferdes. Åndalsnes er stasjonsby og endestasjon for Raumabanen og det var derfor ikke unaturlig med kapell i en jernbanevogn. Prosjektet hadde tittelen Kirka på sporet og var en satsing fra den norske kirke for å få «alteret ut til folket».  Togkapellet er ett av omtrent 30 kapell plassert i gater og på brygger i Norge.  Filosofien bak prosjektet var at livet er en reise.
I samarbeid med NSB ble en utrangert, men totalrenovert jernbanevognen valgt. Den hadde tidligere gått på Bergensbanen og har litra NSB CB2 21226.


== Møterommet ==
Møterommet har småbord og løse stoler, som utgjør sittegrupper. Det er tenkt som en sosial avdeling hvor mennesker uformelt kan møtes og snakke med hverandre, over en kopp kaffe.


== Kapellet ==
I kapell er det et alter, en stor lysestake og stolrekker. Stolene er gode å sitte i, originale togstoler, slik som er vanlige i tog. I taket er det flere bibelsitater.
Alteret er tegnet av Sigurd Bredal og laget av togsviller og jernbaneskinner.  Det er plassert ved den ene veggen. Vinduet bak alteret har et glassmaleri laget av Ine Harrang. Det har et enkelt symbolspråk der hovedelementene er sirkelen (evigheten) og Jesu forsoningsblod.
Lysestaken er laget av et toghjul, og fungerer som et stort lysbord.  Selve toghjulet veier flere hundre kilo. I senter er det et stort lys, og rundt dette er det plass til mange mindre lys. I sommersesongen er lysbordet ofte fullt av små lys.
I adventstiden er kapellet besøkt av skoleklasser. En gang hver måned er det katolsk gudstjeneste.


== Referanser ==


== Litteratur ==
Nergaard, Richard. 2008. Kapell på skinner.  Romsdals Budstikke, 19.mars 2008. side 16-17.
Smisethjell, Lars. 2011. Besøkende fra over 30 land. Åndalsnes Avis, 11. oktober 2011. side 4-5.


== Eksterne lenker ==
(en) Åndalsnes togkapell – kategori av bilder, video eller lyd på Commons